Teenuse mõis

Teenuse mõis (saksa keeles Stenhusen) oli rüütlimõis Kullamaa kihelkonnas Läänemaal (vaadatud 29.10.2015). Nüüdisajal jääb mõis Rapla maakonda Märjamaa valda. 
pisi|Teenuse mõis Raplamaal
Mõis rajati 16. sajandil vasallilinnusena. Mõisa saksakeelne nimi annab alust arvata, et juba keskajal võis Teenusel asuda kivist mõisahoone. Looduslik ümbrus oli mõisasüdame loomiseks soodne - mõis asub Kasari ja Luiste jõe ühinemiskohas. Saksakeelsest nimest Stenhusen on tuletatud ka kohanimi Teenuse.  

Praegu säilinud peahoone ehitati 18. sajandi lõpul. 1905. aasta rahutuste ajal sai mõisa peahoone tulekahjus kannatada ning hoone taastati veidi muudetud kujul.  

Teenuse mõis kuulus alates 1748. aastast kuni mõisa võõrandamiseni von Maydellide suguvõsale . Mõisas sündis graafik, maalikunstnik ja kujur Friedrich Ludwig von Maydell.   
pisi|Friedrich Ludvig von Maydelli mälestustahvel Teenuse mõisa seinalMõisa peahoone, ait-kuivati ja park on arvatud kultuurimälestisteks.

Mõisapark asub 2,7 ha suurusel alal Teenuse ja Luise jõe vahel. Peahoone ees asub ovaalne teedega ääristatud esiväljak.  

Teenuse mõisas on tegutsenud Teenuse kool. 

Mõisa peahoones tegutseb Märjamaa valla Teenuse haruraamatukogu ja MTÜ Teenuse Naiste Ühendus. 

pisi|Tüdruk Teenuse mõisas diivanil istumas, toolil rebasetopis

Viited

Välislingid

Teenuse  (Kullamaa khk), Kinnistute register Eesti Rahvusarhiivis

Kategooria:Eestimaa fideikomissmõisad
Kategooria:Läänemaa mõisad
Kategooria:Kullamaa kihelkond
Kategooria:Märjamaa vald
Kategooria:Maydellide mõisad
Kategooria:Wrangellide mõisad
Kategooria:Lievenite mõisad